kardosdrur/scandi-wiki huggingface dataset:
Damon Lindelof

Damon Laurence Lindelof (født 24. april 1973) er en amerikansk manuskriptforfatter og producer, mest kendt for sit arbejde på tv-serien Lost.

Han har også arbejdet med Crossing Jordan, Nash Bridges, Wasteland og Undressed (MTV). Før dette arbejdede han med at gennemlæse manuskripter hos Paramount Pictures, Fox og Alad Ladd. Lindelof har desuden være medproducer på filmen Star Trek fra 2009.

Lindelof har udtalt at "Exodus"-afsnittene i tv-serien Lost er blandt hans favoritter, og at første og fjerde sæson for ham har været de mest interessant at arbejde på.

Han blev i 1999 semifinalist i Nicholl Fellowships manuskriptkonkurrence.

Afsnit af Lost 

 "Pilot" (1x01 & 1x02, med J.J. Abrams og Jeffrey Lieber)
 "Tabula Rasa" (1x03)
 "Confidence Man" (1x08)
 "Whatever the Case May Be" (1x12 med Jennifer Johnson)
 "Homecoming" (1x15)
 "Deus Ex Machina" (1x19 med Carlton Cuse)
 "Exodus" (1x23 & 1x24 med Carlton Cuse)
 "Man of Science, Man of Faith" (2x01)
 "...And Found" (2x05 med Carlton Cuse)
 "The Other 48 Days" (2x07 med Carlton Cuse)
 "The 23rd Psalm" (2x10 med Carlton Cuse)
 "One of Them" (2x14 med Carlton Cuse)
 "Lockdown" (2x17 med Carlton Cuse)
 "?" (2x21 med Carlton Cuse)
 "Live Together, Die Alone" (2x23 med Carlton Cuse)
 "A Tale of Two Cities" (3x01 med J.J. Abrams)
 "I Do" (3x06 med Carlton Cuse)
 "Flashes Before Your Eyes" (3x08 med Drew Goddard)
 "Enter 77" (3x11 med Carlton Cuse)
 "Left Behind" (3x15 med Elizabeth Sarnoff)
 "The Brig" (3x19 med Carlton Cuse)
 "Through the Looking Glass" (3x22 med Carlton Cuse)
 "The Beginning of the End" (4x01 med Carlton Cuse)
 "The Constant" (4x05 med Carlton Cuse)
 "There's No Place Like Home" (4x12-14 med Carlton Cuse)

Referencer

Eksterne henvisninger 

 

Manuskriptforfattere fra USA
Filmproducere fra USA
Manuskriptforfattere på Lost
Verner Dalskov

Verner Dalskov (født 1. januar 1932 i Allested-Vejle, død 31. august 2017) var klejnsmed og fra 1973-1993 borgmester i Odense Kommune, valgt for Socialdemokratiet.

Han blev udlært klejnsmed i 1952, men var ansat som arbejdskonsulent ved Arbejdsformidlingen i Odense fra 1961-1972, hvor han også var tillidsrepræsentant. Den politiske karriere startede i 1957, da Dalskov blev formand for DSU Odense. I 1964 blev han valgt til byrådet, hvor han dog kun sad til 1966. Ved valget i 1971 blev han valgt igen, og blev borgmester i 1973. I 1993 trådte han tilbage og overlod borgmesterposten til partifællen Anker Boye.

Dalskov er portrætteret af Kurt Trampedach.

Referencer 

Borgmestre i Odense
Personer fra Fyn
Smede fra Danmark
Personer i Kraks Blå Bog (afdøde)
Borgmestre fra Socialdemokraterne
T.N.T. (album)

T.N.T. er det andet studiealbum fra det australske hårde rockband AC/DC, som blev udgivet i december 1975. Syv af albummets ni sange blev skrevet af Angus Young, Malcolm Young og Bon Scott. "Can I Sit Next to You Girl" blev skrevet af brødrene Young, og sangen "School Days" er en coverversion af Chuck Berry.

T.N.T. blev oprindeligt udgivet af Albert Productions og er aldrig blevet genudgivet af noget andet pladeselskab, selvom mange af albummets sange var inkluderet på Atlantic Records' internationale udgivelse af High Voltage i maj 1976.

Spor 
Alle sangene er komponeret af Angus Young, Malcolm Young og Bon Scott, medmindre andet står skrevet.

 "It's a Long Way to the Top (If You Wanna Rock 'n' Roll)" – 5:15
 "Rock 'n' Roll Singer" – 5:04
 "The Jack" – 5:52
 "Live Wire" – 5:49
 "T.N.T." – 3:35
 "Rocker" – 2:51
 "Can I Sit Next to You Girl" (A. Young, M. Young) – 4:12
 "High Voltage" – 4:22
 "School Days" (Chuck Berry) – 5:21

Vinyludgivelsen indeholdt længere udgaver af "High Voltage" og "Rocker."

Musikere 
 Bon Scott – sang
 Angus Young – Leadguitar, kor 
 Malcolm Young – Rytmeguitar, kor 
 Mark Evans – bas, kor
 Phil Rudd – Trommer, kor

Eksterne henvisninger 
Sangtekster på AC/DC's officielle hjemmeside 

AC/DC-album
Album fra 1975
Hardrock-album
Holger Larsen

Holger Larsen (født 17. januar 1906, død 12. december 1989) var en dansk politiker, der var folketingsmedlem fra 1940 til 1958 og borgmester i Odense Kommune fra 1958 til 1973, valgt for Socialdemokratiet. 

Han var først valgt til Folketinget i Kerteminde- og Otterupkredsene, men blev senere opstillet i Odense Østkredsen. I april 1958 blev han valgt til borgmester efter I. Vilh. Werner. I 1973 overlod Holger Larsen borgmesterposten til partifællen Verner Dalskov.

Referencer 

Folketingsmedlemmer i 1940'erne
Folketingsmedlemmer i 1950'erne
Personer fra Odense
Borgmestre i Odense
Personer i Kraks Blå Bog (afdøde)
Borgmestre fra Socialdemokraterne
Fredrik Areschoug

Fredrik Wilhelm Christian Areschoug (9. oktober 1830–21. december 1908) var en svensk botaniker. 

Areschoug, der var professor ved Lunds Universitet 1879–1898, beskæftigede sig især med systematik og morfologi og udgav en Skånes Flora i 1866. Han virkede, for at der skulle oprettes et botanisk institut ved Lunds Universitet, hvilket lykkedes i 1892.

Eksterne henvisninger 

 

Botanikere fra Sverige
Medlemmer af Kungliga Vetenskapsakademien
Medlemmer af Videnskabernes Selskab
Ansatte ved Lunds Universitet
Faglitterære forfattere fra Sverige
Svenskere i 1800-tallet
Svenskere i 1900-tallet
Svensksprogede forfattere fra Sverige
Pave Innocens 8.

Giovanni Battista Cibò med pavenavnet Innocens 8. (1432 – 25. juli 1492) var pave fra 29. august 1484 og frem til sin død 8 år senere. Han er især kendt for at have fået verdens første blodtransfusion.

Innocens var fra Genova og havde tidligere været gift, men var blevet enkemand, inden han trådte ind i den gejstlige stand. Han nåede at få to børn udenfor ægteskabet.

Embede 

Han solgte åbenlyst kirkens ydelser og modtog bl.a. 40.000 dukater af sultan Beyazid II for at holde prins Dschem som fange i Vatikanet, samtidig med at han prædikede korstog mod tyrkerne; han fik en af sine sønner gift med en datter af Lorenzo de' Medici, hvorved den betydningsfulde forbindelse mellem pavehoffet og huset Medici indlededes. Ved bullen "Summis desiderantes" gav han hekseforfølgelserne kirkens stempel; han fordømte 900 af Pico della Mirandolas sætninger og bekæmpede hussitterne i Böhmen.

Innocents navn er i dag knyttet til prægtige bygninger i Rom – Villa del Belvedere.

Blodtransfusion 

Pave Innocens regnes for at have fået foretaget verdens første blodtransfusion. Det skete omkring den 20. juli 1492, da paven i forbindelse med et komatilfælde blev tilrådet dette af en læge. Ved indgrebet fik han tilført 2 liter blod fra tre drenge ned gennem halsen. Behandlingen havde dog ikke den ønskede effekt, da både paven og drengene efterfølgende døde.

Kilder 

Paver fra renæssancen
Paver fra Italien
Paver fra Grækenland
Pokémon Battle Revolution

er det første Pokémon-spil udgivet til Nintendos Wii spilkonsol.

Via den inbyggede trådløse netværksforbindelse der er indbygget i Wii og Nintendo DS, er det muligt at øverføre Pokémon, samt kæmpe mod andre spillere, der har Pokemon Diamond eller Pokemon Pearl.

Referencer 

Computerspil fra 2007
Battle Revolution
Wii-spil
Pave Clemens 7.

Clemens 7. (født 26. maj 1478, død 25. september 1534) var pave fra 18. november 1523 til sin død. Hans oprindelige navn var Giulio de' Medici. Paven er også kendt som den flygtende pave.

Den 6. maj 1527 blev Rom stormet af tyske lejesoldater sendt af den tysk-romerske kejser Karl 5. I en blodrus trængte lejesvendene ind i Rom og videre ind i Vatikanet. Plyndringsgods var alt de tænkte på, for deres hærfører havde ikke penge til at betale dem. De protestantiske landsknægte drog derfor imod rigdommene i Vatikanet. Først da angriberne nåede trappen til Peterskirken, blev de holdt tilbage af schweizergarden. Pave Clemens 7. havde søgt tilflugt i kirken.

Da de tyske landsknægte endelig brød gennem linjen lå 159 af schweizergardens 189 mænd døde, mens resten enten var sårede eller taget til fange af overmagten. Paven selv var flygtet ad en 800 m lang underjordisk gang fra Peterskirken til den store fæstning Engelsborg ved Tiberens bred. Murene var godt 6 meter tykke. Ved at flygte overlevede Paven tyskernes belejring, men måtte betale en enorm løsesum, før han kunne slippe ud af fæstningen.

Eksterne henvisninger 

Paver fra renæssancen
Paver fra Italien
Clemens
Mobile (Alabama)

Mobile er en by i den sydvestlige del af delstaten Alabama i det sydøstlige USA. Mobile har  indbyggere, og den er dermed den tredjestørste by i delstaten Alabama. Den ligger ved Mobile Bay og er Alabamas eneste havneby. Byen er administrativt centrum i det amerikanske county Mobile County.

Personer fra Mobile 

 Augusta Jane Evans († 1909), forfatter
 William Crawford Gorgas († 1920), læge, officer
 Eugene Walter († 1998), digter, forfatter
 Ray Sawyer († 2018), sanger for Dr. Hook & The Medicine Show
 Hank Aaron, baseballspiller († 2021)
 Donald Eugene Siegelman (1946-), politiker, guvernør
 Lloyd Austin (1953-), forsvarsminister (2021-), voksede op i Thomasville, Georgia, født i Mobile
 Tim Cook (1960-), forretningsmand, chef i Apple Inc.
 Laverne Cox (1972-)

Referencer

Ekstern henvisning 
 Mobiles hjemmeside (engelsk)

Byer i Alabama
Mobile
Dennis Flinta

Dennis Flinta (født 14. november 1983) er en dansk fodboldspiller, der spillede for Silkeborg IF. Han har tidligere spillet i FC Midtjylland og Brøndby IF.
Den 20. november 2019 offentliggjorde Dennis Flinta, at han indstiller karrieren.

Den 13. april 2015 brækkede Dennis Flinta FCK-spilleren Andreas Cornelius' ankel med en hård tackling bagfra, for hvilket han fik gult.

Referencer

Eksterne henvisninger 

 
 Dennis Flinta  på danskfodbold.com.

Fodboldspillere fra Danmark
Fodboldspillere fra Silkeborg IF
Fodboldspillere fra Boldklubben Avarta
Fodboldspillere fra Hvidovre IF
Fodboldspillere fra Kjøbenhavns Boldklub
Fodboldspillere fra Brøndby IF
Fodboldspillere fra FC Midtjylland
Mogens Brandstrup

Mogens Brandstrup (født 1943 i Aarhus, Danmark) er en dansk pensionist og den ældste vinder nogensinde af Robinson Ekspeditionen 2005, og han omtales som en populær vinder og ikke mindst beskrives hans præstation som 'sejt' i en konkurrence, der i meget høj grad har været fysisk. Han er også tidligere selvstændig og top-bordtennisspiller og har trænet OL-bronzevinder Finn Tugwell.

Robinson Ekspeditionen 2005 
I Robinson Ekspeditionen 2005 hvor et jydehold kæmpede mod et københavnerhold, med ham som deltager på Jydeholdet, lykkedes det for ham at blive valgt som Holdkaptajn på Jydeholdet i starten af programmet, mens Ivan Larsen blev det på Københavnerholdet. Denne stilling gjorde dem fredede, så de ikke kunne sendes hjem før sammenlægningen og de skulle tage flere upopulære beslutninger om, hvem der skulle kæmpe for holdet hvornår. Det gik senere hen op for hans holdkammerater at de havde begået en fejl ved at vælge et fysisk svagt led til immunitet. Holdet har tabte nogle fysiske kappestrider, hvor Brandstrup ikke klarede sig så godt. 

Efter københavnerne tabte mod jyderne i "The Final Battle", var der i sammenlægningen hele 8 jyder (inklusive Mogens) og kun de 2 københavnere, Seckin Cem og Ivan Larsen, der kom videre. Efter sammenlægningen gjorde han sig gode venner med københavnerne og dermed blev upopulær i egen lejr. Ved at bruge sin taktik og snilde, sneg han sig ubemærket gennem ekspeditionen og deltog i plankedysten som han vandt, der skulle sikre ham en plads i finalen.

I finalen kæmpede han mod "med-jyderne" Solveig Quito og Lykke, der ligesom de øvrige deltagere var samlet på Marketenderiet i Valby, hvor Mogens var en populær vinder.
Her fik Mogens flest vinder-stemmer fra de øvrige otte, der klarede sig til sammenlægningen. 
Sidste ingrediens i finalen var en kombineret dyst og quiz på en forhindringsbane i en malaysisk fiskerlandsby midt ude i vandet. Her delte Mogens sejren med Lykke. Men hans popularitet i ørådet gjorde udslaget. Han blev en suveræn ottende Robinson-vinder.

Luksusrejse til Gran Canaria 
Da Mogens i slutningen af november vandt Robinson-Ekspeditionen erklærede han kådt, at han ville invitere alle jyderne med på en ferie. De andre skulle ha' del i den million, han lige havde vundet. Og Mogens holdt sit løfte. I starten af februar 2006, var ikke bare jyderne men også flere af københavnerne fra Robinson Ekspeditionen på en uges luksusferie på Gran Canaria. Mens gamle konflikter blussede op, forblev humøret højt – og nye venskaber så dagens lys. Konflikterne fra Malaysia blev dog genoplivet på Gran Canaria – blandt andet skændtes Lykke og Solveig Quito om banaliteter. Linette følte sig udenfor – og Henrik Fuglsang og Rie var trætte. Til gengæld kunne Mogens snakke fornuftigt med både Michelle Strøyer og Ivan Larsen, der begge var nogle af de sidste deltagere før finalen. 

Det kostede Brandstrup 50.000 kr. ud af den million han havde vundet for turen til Maspalomas på Gran Canaria og han gjorde det af den årsag af, at han mente at alle, der havde deltaget i ekspeditionen var vindere.

Referencer 

Deltagere i Robinson Ekspeditionen
Personer fra Aarhus
Bordtennisspillere fra Danmark
Linda Hamilton

Linda Carroll Hamilton (født 26. september 1956 i Salisbury i Maryland) er en amerikansk skuespillerinde, måske bedst husket for sine optrædener som Sarah Connor i filmene The Terminator og Terminator 2: Dommedag, og for hovedrollen i tv-serien Beauty and the Beast. 

Hamilton har været gift og skilt tre gange. Hendes første ægteskab var med Peter Horton, fra 1979 til 1980. Hun var gift med Bruce Abbot fra 1982 til 1989; de har en søn ved navn Dalton Abbot, som blev født i 1989. Hendes tredje ægteskab var med James Cameron fra 1997 til 1999; de har en datter ved navn Josephine Cameron, født i 1993.

Filmografi

Eksterne henvisninger 

 
 Linda Hamiltons officielle netside
 Linda Hamilton i et interview af Larry King
 Programmet for at behandle mentale sygdomme som hun støtter 

Skuespillere fra Maryland
Filmskuespillere fra USA
Tv-skuespillere fra USA
Amerikanere i 1900-tallet
Amerikanere i 2000-tallet
Tjenesten

Tjenesten var et hold af skiftende danske komikere, der i perioden 2003 til 2009 lavede satire til DR. Redaktionen blev startet af Henrik Milling i 2003 på P3, og kom i 2007 også på tv på DR2 med programmet Tjenesten – nu på TV. Tjenesten fokuserede på mediesatire og parodier på fænomener i populærkulturen. Det største hit var musiknummeret "Hvor blå vi er", som til dato er det mest downloadede nummer i DRs historie. Nummeret er en parodi på velgørenhedssangen "Hvor små vi er". Radio-sketchene, hvor pigen Bettina ringede til Vejdirektoratet, opnåede meget stor popularitet.

Tjenesten – nu på TV 
På tv blev Tjenesten sendt i en række forskellige formater. De første to serier i 2007 og 2008 – Tjenesten – nu på TV – var et halvtimes sketch show, der blev sendt fredag aften. Programmet bestod af forskellige sketch-serier, blandt andet om Nik & Jay, krimi-odyséen Forsinkelsen (en parodi på DRs Forbrydelsen) og en parodi på TV2's krimi-serie Anna Pihl i form af serien om parkeringsvagten Hannah Bue. For første sæson modtog programmet TV Prisen 2007 i kategorien "Årets Comedy".

Fra efteråret 2008 til foråret 2009 blev Tjenesten sendt ti minutter alle ugens hverdage. Programmet var en parodi på tv-nyheder, med vært, indslag og forskellige korrespondenter og gæster. I denne udgave var programmet fokuseret mere på den aktuelle og politiske satire, og mindre på egentlige sketch-serier og parodier. Tjenesten sendte sidste gang den 17. april 2009.

Tidligere medvirkende 

 Simon Astrup
 Carsten Bang
 Vicki Berlin
 Torben Chris
 Michael "MC" Christiansen
 Tobias Dybvad
 Sebastian Dorset
 Carsten Eskelund
 Jeppe Gaardboe
 Steen Langeberg
 Henrik Løjmand
 Henrik Milling
 Christian Munch
 Simon Munch
 Ida Munk
 Sanne Søndergaard
 Thomas Wivel
 Nicolai Würtz
 Marie Østerbye
 Christian Fuhlendorff

Referencer 

Radioprogrammer fra Danmark
DR-programmer
Satire
Værnepligtig sergent

Værnepligtig sergent er en grad, der kan tages i brug såfremt der opstår en meget stor mangel på sergenter. Graden vil blive benyttet i krigstid, men benyttes ikke længere i fredstid.

Indførelse i fredstid
Indførelsen af værnepligtige sergenter vil formentlig møde stor folkelig modstand i fredstid, da disse, ligesom værnepligtige menige ikke kan nægte tjeneste. Således vil de værnepligtige menige, som vurderes egnet, blive tvunget på sergentskole og derefter ud ved et af regimenterne. Et "ufrivilligt" tjenesteforløb, der i fredstid kan strække sig op til 2 år, og på ubestemt tid under krig.

Militære titler
Helligt blod, hellig gral

Helligt blod, hellig gral (originaltitel The Holy Blood and the Holy Grail) er en kontroversiel bog af Michael Baigent, Richard Leigh og Henry Lincoln, som var baseret for en stor parts vedkommende på Pierre Plantards Prieuré de Sion (dansk: Sions Priorat).

Bogen blev først udgivet i 1982 af Jonathan Cape i London og udkom i en illustreret og indbundet udgave i 2005.

Den første danske udgave med titlen Det hellige blod og den hellige Gral : Mysteriet om Tempelherrerne og Jesu efterkommere udkom samme år som originalen, 1982, på Bogans Forlag.

Teorier 
Bogen indeholder teorier om en århundredgammel international organisation, kaldet Prieuré de Sion, der bl.a. gennem Tempelherreordenen har arbejdet for at indsætte Jesu efterkommere, Merovinger-slægten, på Europas trone.

Forfatterne af Helligt blod, hellig gral hævder, at deres forskning i den tidlige historie afslører, at Jesus muligvis ikke døde på korset, men giftede sig med Maria Magdalene, der undslap til Frankrig og muligvis fødte en datter, Sarah. På den måde argumenteres det for, at Jesus blev far til børn med en linje af efterkommere, der fortsat eksisterer, samt at kristendommens bedst bevogtede hemmelighed blev opdaget på pergamenter i Sydfrankrig for over hundrede år siden.

Derved antaster bogen opbygningen og retfærdiggørelsen af den kristne kirke, der er opstartet i forbindelse med apostlen Peters lære, i stedet for at bygge på Jesus Kristus' sande slægt.

Som mulige efterkommere af Jesus nævner bogen blandt mange andre prins Henrik. Det førte i Danmark til at en række aviser gav sagen særlig omtale. Politiken satte således denne hypotese på forsiden - og uden at latterliggøre den.

Plagiatsag 
Helligt Blod, Hellig Gral har vakt opsigt verden over. Bogen blev en international bestseller og udgjorde Dan Browns vigtigste inspirationskilde, da han skrev Da Vinci Mysteriet. Selvom forfatterne til Helligt blod, hellig gral præsenterede deres bog som faglitteratur, anlagde de senere sag mod Dan Brown for at have stjålet deres plot, da Da Vinci Mysteriet fik stor succes. Sagen endte med et nederlag i retten i London i 2006.

Referencer 

Pseudohistorie
Scott Caan

Scott Caan (født den 23. august 1976 i Los Angeles i California, USA) er en amerikansk skuespiller. Caans måske mest kendt rolle er som «Turk Malloy» i Ocean's Eleven (2001), Ocean's Twelve (2005) og Ocean's Thirteen (2007).

Biografi

Tidlig liv 
Caan blev født i Los Angeles i California. Hans far er skuespilleren James Caan, og hans mor er den mindre kendte skuespillerinde, og tidligere model, Sheila Ryan. Forældrene til Scott Caan blev skildt et år efter at han blev født, og han har fire halvsøskene som en følge af sin fars andet ægteskab. Caan var roadie for band som Cypress Hill og House of Pain, og medlem af hip-hopgruppen The Whooliganz, før han kom med i Playhouse West i Los Angeles.

Karriere 
Caan begynte som skuespiller i slutningen af 1990'erne, og optrådte i flere independent film, og film med lavt budget. Hans første optræden i en verdenslanceret film var i rollen som en footballspiller ved navn Charlie Tweeder fra Texas, i den financielt sucsessrige film Varsity Blues fra 1999. Efter den rolle optrådte Caan i flere studiofilm, inklusive i Ready To Rumble sammen med David Arquette i 2000, og i American Outlaws sammen med Colin Farrell i 2001.

I 2003 fik Caan sin debut som instruktør med filmen Dallas 362, en film som vandt en pris ved Las Vegas Film Festival samme år.

Privatliv 
Caan har datet den kendte Kimberly Stewart, samt modellerne Megan Gallagher og Kim Verbeck.

Udvalgt filmografi

Eksterne henvisninger 

 

Skuespillere fra Californien
Personer fra Los Angeles
In medias res

En fortælling som begynder in medias res (latin: «midt ind(e) i begivenhederne») starter i midten af handlingen.

Begrebet stammer fra Horats' værk Ars Poetica (læreværk om skjaldekunsten), og står i kontrast til «Ab ovo» – fra ægget, altså fra begyndelsen.

"In medias res" er et fortællergreb, også brugt i journalistik og essayistik. 
Det bruges enkelte gange i gruppen for Den Korte Radioavis.

Teknikken bruges i film som: Pulp Fiction, Dødbringende Våben 2.

Referencer

Eksterne henvisninger 
 Ars Poetica på engelsk

Litterære udtryk
Latinske vendinger
Fart og tempo

fart og tempo var et dansk tegneserieugeblad, der udkom i perioden 1966-1976. Herefter fortsatte det under navnet tempo til 1979. Bladet blev udgivet af Gutenberghus.

fart og tempo var karakteriseret ved at præsentere en lang række af de tegneserier, der kom på det frodige franske og hollandsk/belgiske marked i årene fra slutningen af 1950'erne. Bladet var på 32 sider i ca. A4-størrelse, og i hvert blad bragte man fortsatte uddrag af 5-6 serier, undertiden vekslende med små afsluttede historier. Uddragene var typisk fra 2 til 8-10 sider, og der blev bragt både humoristiske serier og spændingsserier.

Blandt de tegneserier, der udkom i fart og tempo kan nævnes:
 Allan Falk – krimiserie
 Asterix – humoristisk historisk serie
 Bernard Prince – spændingsserie på havet
 Blueberry – westernserie
 Bruno Brazil – agentserie
 Dan Cooper – flyverserie
 Familien Franval – eksotisk spændingsserie
 Lucky Luke – humoristisk westernserie
 Mark Breton (Michel Vaillant) – racerløbserie
 Red Kelly – westernserie
 Tim Corner – fodboldserie
 Tintin – humoristisk spændingsserie

Ud over tegneserierne var der i perioder også brevkasse, teksthistorier om utrolige hændelser eller opfindelser samt indlagte plakater, typisk med biler.

Bladets popularitet er foreviget i filmen Romantik på sengekanten (1973), hvor en hotelportier spillet af Benny Hansen har svært ved at løsrive sig fra et afsnit af Dan Cooper.

Eksterne henvisninger 
 Fart og tempo på ComicWiki 

Tidsskrifter fra Danmark
Tegneserier fra Danmark
Tegneserieblade
Etableret i 1966
Ophørt i 1976
Dokumentfalsk

Dokumentfalsk er en kriminel handling, hvor en person anvender et forfalsket og dermed uægte dokument. Dokumentfalsk er ulovligt ifølge Straffelovens §171 og straffes med bøde eller fængsel indtil 6 år. De fleste dokumentforbrydelser er beskrevet i Straffeloven kap. 19 og har det tilfælles, at der tilstræbes at forårsage en vildfarelse vedrørende rigtigheden eller ægtheden af dokumentet. Dermed er der ikke et krav om, at den tiltalte har haft en intention om at berige sig selv. 

Således står det i straffeloven:

§ 171. Den, der gør brug af et falsk dokument til at skuffe i retsforhold, straffes for dokumentfalsk.

Stk. 2. Ved et dokument forstås en skriftlig eller elektronisk med betegnelse af udstederen forsynet tilkendegivelse, der fremtræder som bestemt til at tjene som bevis.

Stk. 3. Et dokument er falsk, når det ikke hidrører fra den angivne udsteder, eller der er givet det et indhold, som ikke hidrører fra denne.

§ 172. Straffen for dokumentfalsk er bøde eller fængsel indtil 2 år.

Stk. 2. Er dokumentfalsk af særlig grov karakter, eller er et større antal forhold begået, kan straffen stige til fængsel i 6 år.

Dokumentfalsk indebærer typisk forfalskning af underskrift, ændring af dokumentets indhold, f.eks. tal, eller misbrug af en fuldmagt. Der kan også være tale om brug af forkert(e) navn(e) og falsk adresse. Ofte begås dokumentfalsk med hensigt om at opnå en økonomisk gevinst, f.eks. for at give indtryk af at en transaktion har fundet sted eller at en garanti eller tilladelse foreligger.

Straffelovsovertrædelser
Kriminalitet
Juridiske begreber